


	[bookmark: _Hlk63519242]BELGIA KUNINGRIIK

	

	MAJANDUSE, VÄIKESE JA KESKMISE SUURUSEGA ETTEVÕTETE, FÜÜSILISEST ISIKUST ETTEVÕTJATE JA ENERGIA FÖDERAALAMET

	

	Kuningliku dekreedi eelnõu, millega lisatakse I raamatu peatükk 7.22 ning muudetakse I ja III raamatu teatavaid osi, mis kehtestati 8. septembri 2019. aasta kuningliku dekreediga, millega kehtestatakse I raamat madalpinge- ja väikepinge elektripaigaldiste kohta, II raamat kõrgepinge elektripaigaldiste kohta ja III raamat elektri ülekande- ja jaotusseadmete kohta

	

	PHILIPPE, Belgia kuningas,
tervitades kõiki praegusi ja tulevasi alamaid,

	

	võttes arvesse põhiseaduse artiklit 108,

	

	[bookmark: hit1]võttes arvesse 10. märtsi 1925. aasta elektrienergia jaotust käsitleva seaduse artikli 21 lõiget 1;

	

	võttes arvesse 4. augusti 1996. aasta seaduse (töötajate heaolu kohta tööl), artikli 4 jao 1 lõiget 1, mida on muudetud 7. aprilli 1999. aasta seadusega;

	

	võttes arvesse 8. septembri 2019. aasta kuninglikku dekreeti, millega kehtestatakse I raamat madalpinge- ja väikepinge elektripaigaldiste kohta, II raamat kõrgepinge elektripaigaldiste kohta ja III raamat elektri ülekande- ja jaotusseadmete kohta;


	võttes arvesse rahandusinspektori [kuupäev] esitatud arvamust;

võttes arvesse tule- ja plahvatuskaitse kõrgema nõukogu [kuupäev] arvamust, mis esitati vastavalt 30. juuli 1979. aasta tulekahjude ja plahvatuste ärahoidmist ning kohustuslikku tsiviilvastutuskindlustust käsitleva seaduse artikli 6 jao 1 lõike 2 punktile b;


	võttes arvesse alalise elektrikomitee [kuupäev] arvamust, mis esitati vastavalt 10. märtsi 1925. aasta elektrienergia jaotamise seaduse artikli 22 lõikele 5, mida on muudetud 8. mai 2014. aasta seadusega;

	

	võttes arvesse tööl ennetamise ja kaitse kõrgema nõukogu [kuupäev] arvamust, mis esitati vastavalt 4. augusti 1996. aasta seaduse (töötajate heaolu kohta tööl) artikli 95 lõikele 1;

	

	võttes arvesse [kuupäev] teatist Euroopa Komisjonile, mis esitati Euroopa Parlamendi ja nõukogu 9. september 2015. aasta direktiivi 2015/1535/EL (millega nähakse ette tehnilistest eeskirjadest ning infoühiskonna teenuste eeskirjadest teatamise kord) alusel;

	

	võttes arvesse riiginõukogu [kuupäev] arvamust xxxx, mis esitati 12. jaanuaril 1973. aastal ühtlustatud riiginõukogu seaduste artikli 84 lõike 1 esimese lõigu punkti 2 alusel;


	

	








tööministri ja energiaministri ettepanekul,

	
OLEME VASTU VÕTNUD JA KEHTESTAME JÄRGMISE:


	Artikkel 1 8. septembri 2019. aasta kuningliku dekreedi (millega kehtestatakse I raamat madalpinge- ja väikepinge elektripaigaldiste kohta, II raamat kõrgepinge elektripaigaldiste kohta ja III raamat elektri ülekande- ja jaotusseadmete kohta) I lisa I raamatu VII ossa lisatakse käesoleva dekreedi I lisas esitatud peatükk 7.22.


	Artikkel 2 Sama dekreedi I lisasse tehakse järgmised muudatused.

1. II osa peatüki 2.6 jaos 2.6.1 lisatakse mõistete „elementaarne vooluahel“ ja „vooluahel“ vahele järgmine mõiste:

„eksklusiivne vooluahel (siin raamatus nimetatakse ka spetsiaalseks vooluahelaks): elementaarne vooluahel (põhi- või lõppahel), mis on ette nähtud ainult konkreetseks otstarbeks ettenähtud ühe või mitme seadme vooluga varustamiseks. “

2. I raamatu prantsuskeelses tekstis asendatakse sõnad „dispositif(s) à courant différentiel résiduel“, „dispositif(s) à courant différentiel-résiduel“, „dispositif(s) de protection à courant différentiel“, „dispositif(s) de protection à courant différentiel résiduel“ ja „disposit différentiel“ iga kord sõnadega „dispositif(s) de protection à courant différentiel-résiduel“.

3. I raamatu hollandikeelses tekstis asendatakse sõna „edifferentieelstroominrichting(en)“ iga kord sõnaga „differentieelstroombeschermingsinrichting(en)“.

4. Alajao 5.2.1.2. lõike 7 prantsuskeelses tekstis asendatakse sõnad „circuit(s) exclusivement dédié(s)“ sõnadega „circuit(s) dédié(s)“.

5. Alajao 5.2.9.13 punktide b.11 ja c.11 prantsuskeelses tekstis asendatakse sõnad „circuit exclusivement dédié“ sõnadega „circuit dédié“.

6. Alajao 5.2.1.2. lõike 7 hollandikeelses tekstis asendatakse sõnad „exclusief toegekende stroombaan (stroombanen)“ sõnadega „toegekende stroombaan (stroombanen)“.

7. Alajao 5.2.9.13 punktide b.11 ja c.11 hollandikeelses tekstis asendatakse sõnad „gescheiden stroombaan“ sõnadega „toegekende stroombaan“.

8. Alajao 5.5.7.2 lõigete 5 ja 6 hollandikeelses tekstis asendatakse sõnad „afzonderlijke stroombaan (stroombanen)“ sõnadega „toegekende stroombaan (stroombanen).“

9. Alajao 5.6.2.1 lõigete 3 ja 4 hollandikeelses tekstis asendatakse sõnad „afzonderlijke stroombaan (stroombanen)“ sõnadega „afzonderlijke stroombaan (stroombanen).“

	
Artikkel 3 Sama dekreedi 3. lisasse tehakse järgmised muudatused:

1. II osa peatüki 2.6. jao 2.6.1 alajaos 2.6.1.1 lisatakse mõistete„elementaarne vooluahel“ ja „vooluahel“ vahele järgmine mõiste:


„eksklusiivne vooluahel (siin raamatus nimetatakse ka spetsiaalseks vooluahelaks): elementaarne vooluahel (põhi- või lõppahel), mis on ette nähtud ainult konkreetseks otstarbeks ettenähtud ühe või mitme seadme vooluga varustamiseks. “

2. III raamatu prantsuskeelses tekstis asendatakse sõnad „dispositif(s) à courant différentiel résiduel“, „dispositif(s) à courant différentiel-résiduel“, „dispositif(s) de protection à courant différentiel“, „dispositif(s) de protection à courant différentiel résiduel“ ja „disposit différentiel“ iga kord sõnadega „dispositif(s) de protection à courant différentiel-résiduel“.

3. III raamatu hollandikeelses tekstis asendatakse sõnad „differentieelstroominrichting(en)“ ja „differentieelinrichting“ iga kord sõnaga „differentieelstroombeschermingsinrichting(en)“.

4. Alajao 5.6.7.2 lõigete 5 ja 6 hollandikeelses tekstis asendatakse sõnad „afzonderlijke stroombaan (stroombanen)“ sõnadega „toegekende stroombaan (stroombanen).“

5. Alajao 5.7.2.1 lõigete 3 ja 4 hollandikeelses tekstis asendatakse sõnad „afzonderlijke stroombaan (stroombanen)“ sõnadega „toegekende stroombaan (stroombanen).“

	

	Artikkel 4 § 1. Artikliga 1 lisatud I raamatu peatüki 7.22 sätteid ei kohaldata järgmiste suhtes:

1. olemasolevad elektrisõidukite laadimisjaamad, mille ehitus algas enne käesoleva dekreedi jõustumist;

2. maanteesõidukite laadimisjaamad, mille ehitus-, paigaldus- või asendustööd algasid enne käesoleva dekreedi jõustumist, ilma et see piiraks asjaolu, et enne selle kasutuselevõtmist korraldatav vastavuskontroll tehakse käesoleva dekreedi jõustumise ajal.

§ 2. Kui I jao lõikes 1 nimetatud olemasolevat laadimisjaama kohandatakse nii, et see vastaks artikliga 1 lisatud I raamatu peatüki 7.22 sätetele, kohaldatakse selle suhtes enne selle kasutuselevõtmist 1. raamatu peatüki 7.22 sätetele vastavat vastavuskontrolli.

§ 3. Kui II jao lõikes 1 nimetatud laadimisjaama kohandatakse nii, et see vastaks I raamatu peatüki 7.22 sätetele, teavitatakse sellest enne selle kasutuselevõttu tehtava vastavuskontrolli eest vastutavat sertifitseeritud organisatsiooni. Viimast mainitakse inspekteerimisaruandes. 


	Artikkel 5 Käesolev dekreet jõustub Belgia ametlikus väljaandes avaldamisele järgneva kolmanda kuu esimesel päeval.


	Artikkel 6 Käesoleva dekreedi rakendamise eest vastutavad, kumbki oma pädevusalas, tööminister ja energiaminister.

	

	Välja andnud:

	
Kuninga nimel: 

	tööminister

	Pierre-Yves Dermagne

	                                                            energiaminister

	Tinne Van der Straeten











	
1. lisa. Peatükk 7.22. Maanteel sõitvate elektrisõidukite toiteallikas

Jagu 7.22.1. Kohaldamisala

Käesoleva raamatu ülejäänud osade üldnõudeid kohaldatakse ka käesolevas peatükis 7.22 nimetatud erirajatiste ja -kohtade suhtes. Käesoleva peatüki nõuded täiendavad neid üldnõudeid.

Käesolevat peatükki kohaldatakse elektrisõidukite laadimisjaamade suhtes, mille ehitamine või väljavahetamine on alanud alates käesoleva peatüki jõustumisest, ning seda kohaldatakse ka järgmiste vooluahelate suhtes:

1. vooluahelad, mis on mõeldud elektrisõidukite varustamiseks elektrivõrgust;

[bookmark: _Hlk58498838]2. vooluahelad, mis on mõeldud elektri elektrisõidukite akudest elektrivõrku tagasijuhtimiseks.

Eelmises lõikes osutatud vooluringid lõpevad ühenduspunktis.

Elektripaigaldis, mis on ette nähtud energia tarnimiseks elektrisõidukile, mis on ühendatud võrku ilma elektrisõidukitele eriomase paikse laadimisjaamata, vastab käesoleva raamatu ülejäänud osade üldnõuetele.

Jagu 7.22.2. Mõisted ja nende määratlused

Maanteel sõitev elektrisõiduk (käesolevas peatükis nimetatakse elektrisõidukiks): kõik elektrimootoriga sõidukid, mille elektrivool pärineb laetavast energiasalvestussüsteemist ning mis on mõeldud peamiselt üldkasutatavatel teedel kasutamiseks.

Elektrisõidukite laadimisjaam (käesolevas peatükis nimetatakse laadimisjaamaks): püsivalt ühendatud paigaldise seadmed, mis on mõeldud elektrienergia ülekandmiseks elektrisõiduki ja elektrivõrgu vahel.

Elektrisõidukite laadimisjaama ühenduspunkt (käesolevas peatükis viidatakse kui ühenduspunktile): lõpp-punkt, mis moodustab osa laadimisjaamast, mille kaudu energiat elektrisõidukisse või elektrisõidukist üle kantakse.

Näide:  pitstikupesa laadimisjaamas või liikuva sõiduki pesa. 

Jagu 7.22.3. Üldomaduste kindlaksmääramine – paigaldiste jagunemine

Laadimisjaama ja elektripaigaldise elektripistiku kaudu ühendamine on keelatud.

Iga ühenduspunkti jaoks on ette nähtud spetsiaalne vooluring.

Eelmise punkti nõue on täidetud, kui elektripaigaldise ülesvoolus või laadimisjaamas (või mõlemas) kasutatakse asjakohaseid kaitseseadmeid.

Joonised 7.17–7.20 illustreerivad selgitamiseks mõningaid võimalikke konfiguratsioone. Need ei ole ammendavad.





	
Laadimisjaam

Spetsiaalne vooluring

[bookmark: bookmark0]Töö- ja jaotuspaneel

Paindlik liikuv kaabel

[bookmark: bookmark2]Tarnimine

Elektrisõiduk

Ühenduspunktid


Joonis 7.17. Laadimisjaam, millel on „liikuva sõiduki pesa“ ühenduspunkt, mis moodustab laadimisjaama osa (käitamis- ja jaotuspaneeliga integreeritud spetsiaalse vooluringi ülevoolukaitseseade)


Laadimisjaam

Ühenduspunktid

Spetsiaalne vooluring

Paindlik liikuv kaabel

Elektrisõiduk

Tarnimine

Ühenduspunktid



Joonis 7.18. Laadimisjaam, millel on kaks „portatiivset laadimisjaama pistikupesa“, mis moodustavad laadimisjaama osa (laadimisjaama integreeritud spetsiaalsete vooluringide ülevoolukaitseseadmed)



Laadimisjaam

Ühenduspunktid
Paindlik liikuv kaabel

Töö- ja jaotuspaneel

Ühenduspunktid

Tarnimine

Spetsiaalne vooluring

Elektrisõiduk



Joonis 7.19. Laadimisjaam, millel on kaks „portatiivset sõiduki pesa“, mis moodustavad laadimisjaama osa (käitamis- ja jaotuspaneeliga integreeritud spetsiaalsete vooluringide ülevoolukaitseseadmed)


Tarnimine

Spetsiaalne vooluring

Töö- ja jaotuspaneel

Laadimisjaam

Laadimisjaam

Ühenduspunktid


Elektrisõiduk

Paindlik liikuv kaabel

Ühenduspunktid



Joonis 7.20. Laadimisjaam, millel on kaks „portatiivset laadimisjaama pistikupesa“, mis moodustavad laadimisjaama osa (laadimisjaama integreeritud spetsiaalsete vooluringide ülevoolukaitseseadmed)


	











	Jagu 7.22.4. Kaitsemeetmed 

Alajagu 7.22.4.1. Kaitse kaudsete kontaktide eest

Kohaldatakse vähemalt ühte järgmistest kaitsemeetmetest:

a. passiivne kaitse ilma toiteallika automaatse lahutamiseta

Spetsiaalset vooluahelat kaitstakse vooluahelate ohutu eraldamisega vastavalt alajao 4.2.3.3 punktile C ja isolatsioonitrafo abil.

Aktiivne kaitse koos toite automaatse lahutamisega

TN-C maandamissüsteemi kasutamine spetsiaalses vooluahelas on keelatud.

Iga spetsiaalne vooluahel on individuaalselt kaitstud diferentsiaal-jääkvoolu kaitseseadmega, mille töövool on kuni 30 mA. 

Ühenduspunkt on seega kaitstud

1. diferentsiaal-jääkvoolu kaitseseadme abil, mis on ehitatud nii, et selle toimimine on tagatud, kui ohtliku pideva komponendiga tekib isolatsiooniviga;

2. diferentsiaal-jääkvooluseadme abil ühiselt ja kooskõlas pideva diferentsiaal-jääkvoolu tuvastusseadmega, mis lahutab laadimisjaama, kui ohtliku pideva komponendiga tekib isolatsiooniviga.

Teises ja kolmandas lõigus nimetatud nõue on täidetud, kui elektripaigaldise ülesvoolus või laadimisjaamas (või mõlemas) kasutatakse eespool nimetatud kaitseseadmeid.

Erandina teisest lõigust on lubatud diferentsiaal-jääkvoolu kaitseseade välja jätta, tingimusel et kasutatakse IT-maandamissüsteemi ja et iga vastav vooluring varustatakse eraldi mähistrafoga.

Kui IT-maandamissüsteemi puhul töötab sama trafo rohkem kui ühel spetsiaalsel vooluahelal, peavad spetsiaalsed vooluahelad olema varustatud alalise isolatsioonikontrolleriga. See nõue on täidetud, kui seadet kasutatakse kas elektripaigaldise ülesvoolus või laadimisjaamas. Niipea kui alaline isolatsioonimonitor on teavitanud vea olemasolust maanduses, võetakse vajalikud meetmed selle vea uurimiseks ja kõrvaldamiseks.

Alajagu 7.22.4.2. Elektriline kaitse ülevoolu eest

Iga spetsiaalne vooluring on individuaalselt kaitstud piisava ülevoolukaitseseadmega.

Selleks kasutatakse punkti 4.4 nõuetele vastavat piisavat ülevoolukaitseseadet, mis paigutatakse kas elektripaigaldise ülesvoolu või laadimisjaama (või mõlemasse).


Erandina esimesest lõigust, kui laadimisjaamal on mitu samaaegselt mittekasutatavat ühenduspunkti, lubatakse neil kasutada ühiseid ülevoolukaitseseadmeid, tingimusel et sellised seadmed pakuvad kaitset, mis on iga ühenduspunkti jaoks nõutud (näiteks kui ühise kaitseseadme nimivool ei ole suurem kui ühenduspunktide väikseim nimivool).

Jagu 7.22.5. Elektriseadmete valik ja rakendamine

Alajagu 7.22.5.1. Välismõjud 

Laadimisjaam on kaitstud laadimisjaama paigaldamiskoha eeldatavate välismõjude eest.

Kui laadimisjaam on paigaldatud välitingimustesse, on riistvara kaitsetase vähemalt IP44.

Lisaks eeldatavate välismõjude vastastele meetmetele võetakse täiendavaid meetmeid, et kaitsta mis tahes mõistlikult prognoositavatest kokkupõrgetest tekkivate mehaaniliste pingete eest.

Alajagu 7.22.5.2. Avariilüliti

Hoonesse paigaldatud laadimisjaamad peavad olema varustatud avariilülitiga vastavalt alajao 5.3.3.1 punktile C. Kõik avariilüliti juhtimisüksused on selgelt nähtavad ja vastavalt märgistatud, samuti kergesti ligipääsetavad ja kasutusvalmis. Need on kättesaadavad iga sissepääsu juures, kust pääseb sõidukiga avalikule parkimiskohale, välja arvatud juhul, kui töövõtja määrab enne rajatise projekteerimist ja ehitamist kokkuleppel tuletõrjega teise koha. Tuletõrje teade arhiveeritakse elektripaigaldise kausta ja hoitakse kohapeal kõigi paigaldus-, hooldus-, seire- ja kontrollitööde eest vastutavate isikute kasutuses.

Avariilüliti tagab koormuse katkemise.

Käesolevat alajaotist ei kohaldata laadimisjaamade puhul, mis on elamumaja elektripaigaldise osad.

Alajagu 7.22.5.3. Ühenduspunkt ja laadimisjaam

Laadimisjaam asub võimalikult lähedal elektrisõidukite laadimiseks ettenähtud parkimiskohale.

Igasse ühenduspunkti saab elektriliselt ühendada ainult üht elektrisõidukit korraga.

Alajagu 7.22.5.4. Detsentraliseeritud madalapinge tootmisüksused

Juhul kui laadimisjaam võimaldab elektrienergia tagasijuhtimist elektripaigaldise ülesvoolu,

1.	peaksid täidetud olema detsentraliseeritud tootmisüksustele esitatavad nõuded, eelkõige seoses kaitsega elektrilöökide eest, kaitsega ülevoolu eest ja ohulülititega;

2.	peab laadimisjaamale ning seda varustavale töö- ja jaotuspaneelile olema paigaldatud järgmine hoiatus: „Hoiatus: elektrienergia võimalik tagasijuhtimine paigaldisse“.

Alajagu 7.22.5.5. Laadimisjaamade ja nendega külgnevate parkimiskohtade asukoht

Laadimisjaamad ja nendega külgnevad parkimiskohad ei asu BE3 välismõjudega kohtades. 

Lisatud kuninglikule dekreedile xx/xx/xxxx, millega lisatakse I raamatu peatükk 7.22 ning muudetakse I ja III raamatu teatavaid osi, mis kehtestati 8. septembri 2019. aasta kuningliku dekreediga, millega kehtestatakse I raamat madalpinge- ja väikepinge elektripaigaldiste kohta, II raamat kõrgepinge elektripaigaldiste kohta ja III raamat elektri ülekande- ja jaotusseadmete kohta.


	Kuninga nimel:

	tööminister
Pierre-Yves Dermagne 

	energiaminister
Tinne Van der Straeten

